Simen Vier Simensen

Simen Vier Simensen (født 28. april 1958 i Oslo) er en norsk forretningsmann, investor og tidligere toppleder i selskapet McKinsey. I selskapet ledet han blant annet det norske kontoret.

Utdanning og forretningsvirke 
Simensen er utdannet offiser fra Sjøkrigsskolen. Videre har han en MBA i finans fra MIT, og en Lizentiat i Business Administration fra Université de Fribourg.

Simensen har 30 års erfaring fra McKinsey der han startet i 1985, og har hatt diverse lederposisjoner i virksomhetens aktiviteter i Midtøsten, Afrika og Europa. Han ble partner i 1990 og direktør i 1995. Han gikk av som direktør i august 2013.

Etter avgangen i 2013 har Simensen satset innen IT-bransjen. Han var med å starte det private equity-selskapet Explore Equity AS i 2015.

Tillitsverv 
Simensen har vært medlem av den regjeringsoppnevnte Produktivitetskommisjonen fra 2014 til 2016, og har sittet i styret til Skagenfondene.

Simensen er katolikk, og ble utnevnt av biskop Bernt Eidsvig i 2014 som medlem av styret til Erna Margareth Braatens legat.

Han er medlem av det Norske Selskab.

Familiebakgrunn   
Simensen er barnebarnet til Milorg-mannen Halfdan Haneborg Hansen.

Referanser 

Norske forretningsfolk
Norske investorer
Norske direktører